SK
3.5.2023
Úradný vestník Európskej únie
C 156/49
Mapa vymedzenej zemepisnej oblasti (vyšrafovaná oblasť):
Dôvody Región Walgau bol pridaný, pretože susedí s doteraz opísanou vymedzenou oblasťou a sú v ňom rovnaké geologické, biologické a kultúrne podmienky, ktoré spĺňajú kritériá špecifikácie.
Zvyšný text sa zredukoval na informácie potrebné pre zemepisnú oblasť.
Typografická chyba „Laiblachtal“ bola opravená.
Správny názov regiónu je „Leiblachtal“.
Okrem toho bola mapa regiónov „Tirolsko/Vorarlbersko“ v špecifikácii výrobku nahradená novou mapou vymedzenej zemepisnej oblasti.
Nová mapa je prehľadnejšia a na základe pridaného šrafovania predstavuje oblasť podrobnejšie.
4.
Spôsob výroby
Pôvodný text bodu 5 písm.
e) (Spôsob výroby) špecifikácie výrobku sa presnejšie sformuloval a rozdelil do bodov 4.5.1 (Surovina – mlieko), 4.5.2 (Výroba) a 4.5.3 (Odborné znalosti – znalosti výroby).
Spôsob spracovania sa takisto presnejšie vymedzil.
Okrem toho bol tradičný spôsob výroby podrobnejšie opísaný v bode 4.5.3 (Odborné znalosti – znalosti výroby).
Bod 5 písm.
e) špecifikácie výrobku má takéto znenie: „Vorarlberger Bergkäse“ je typický tradičný výrobok.
Podstatnou súčasťou výrobného procesu je dodržiavanie prísnych kritérií výroby mlieka (smernice o kvalite pre výrobcov mlieka).
Konkrétne ide o tieto požiadavky: — na výrobu výrobku „Vorarlberger Bergkäse“ sa smie používať len mlieko z podnikov s výlučne extenzívnym obhospodarovaním trávnych porastov – bez výroby siláže alebo kŕmenia silážou, resp. len mlieko z takýchto podnikov. — Mlieko sa dodáva do syrárne najmenej raz denne a spracováva sa priamo tam (bez ďalšej prepravy z jednej syrárne do druhej).
Skutočná výroba: — Dodávané surové mlieko (nie tepelne upravené, pasterizované alebo sterilizované odstreďovaním) je čiastočne odstredené (na obsah tuku približne 3,3 %). — Zráža sa pomocou teľacieho syridla a srvátkou a kultúrou mliečneho kvasenia z vlastnej výroby poľnohospo­ dárskeho podniku (pre posúdenie a pestovanie tejto kultúry sú rozhodujúce skúsenosti výrobcu syra).
Vďaka použitiu srvátkových kultúr sa výrobok „Vorarlberger Bergkäse“ výrazne líši od iných podobných výrobkov.